open-index/open-wikipedia-markdown huggingface dataset:
Suur sagarsammal

**Suur sagarsammal** (*Tritomaria quinquedentata*) on kulbikuliste sugukonda kuuluv sammaltaim. 

Ta on Eestis arvatud II kaitsekategooriasse (seisuga 2012).

Eestis võib neid leida kasvamas mitmetest metsatüüpidest, kaljudelt ning liivikuilt.

## Viited

## Välislingid
*
Raul Haaristo

**Raul Haaristo** (sündinud 1954) on eesti päästeteenistuja ja filminäitleja. 

Ta on mänginud Vipperit filmis "Kevade".

Hiljem on ta töötanud Tamrex Ohutuskeskuses tuleohutusasjatundjana.

## Tunnustus
*1997 – Kotkaristi kuldrist

## Viited

## Välislingid

*Raul Haaristo andmebaasis IMDb
Humal (restoran)

**Humal** oli Tartu kesklinnas Nõukogude ajal ja mõnda aega pärast Eesti taasiseseisvumist tegutsenud õllerestoran. Enne Teist maailmasõda tegutses samas majas Ko-Ko-Ko (Kolme Koopa Kohvik). Kuni 2021. aasta sügiseni tegutses seal hotell London.

Restoran Humal avati 1975. aasta veebruaris ning suleti 1997. aasta kevadel.

1997. aastal algasid Humala hoones lammutustööd, sest seal plaaniti tööle panna kaubamaja. Kuid selle ehitus jäi soiku ja 2002. aastal avati samas hoopis hotell London, mille all toona paiknes kohvikrestoran Kokoko. Samades ruumides töötas veidi hiljem ka restoran Entri. 

Hoone praegune aadress on Rüütli 9 / Küütri 10/12.

Humalat on mälestustes või ilukirjanduses maininud näiteks Mihkel Mutt, Mait Ando Raun, Margus Sanglepp, Tõnn Sarv, Imre Siil ja Daniel Vaarik.

2021. aasta sügisel avati Tartus varasema restorani nimekaimuna uus restoran Humal.

## Viited

## Välislingid
* Humal portaalis "Tartu ilukirjanduses"
* Aita Ottas. Tartu linn müüb oksjonil õllerestorani Humal hoone, alghinnaks 3 miljonit krooni Postimees, 23. aprill 1996
* Anu Jõesaar. Humala aeg sai ümber Eesti Päevaleht, 11. juuni 1997
* Karl-Martin Sinijärv. Kolme Koopa Kohvik on tagasi Õhtuleht, 27. juuli 2002
Park (hotell)

**Park** oli hotell Tartus Toomemäe pargis aadressil Vallikraavi tänav 23, hooneni viivad juurdepääsud Juhan Liivi ja Vallikraavi tänavalt. 

Hoone ehitati Tartu linnaarhitekti Arnold Matteuse 1940. aastal valminud projekti järgi Noorte Meeste Kristlikule Ühingule matkakoduks, sõja tõttu valmis see alles 1943. aastal. Hoone paikneb küll miljööväärtuslikul alal, kuid pole muinsuskaitse all.

Matteus valis ka hotelli kaunistanud kunstiteosed. Nende seas oli mitme tuntud kunstniku loomingut, nagu Elmar Kitse maal "Tartu vaade Toomelt" (1957), Aleksander Vardi maal "Tartu vaade" (1957), Anton Starkopfi marmorkuju "Naine vaasiga" (1957) ja Varmo Pirgi maal "Tartu motiivil" (1943). Hooneesisel haljasalal asub Juhan Paberiti skulptuur "Õppiv tütarlaps".

Hotell suleti 1. oktoobrist 2015. Hotell Park oli Tartu vanim järjepidevalt töötanud majutusasutus, selles oli sulgemise eel 19 numbrituba ja töötas seitse inimest. Hotelli viimane juhataja oli Eve Veede.

Hotelli Park on oma teostes kirjeldanud Jüri Aarma, Hellar Grabbi, Kärt Hellerma, Jaak Juske, Jaan Kross, Mihkel Mutt, Karl Martin Sinijärv, Vaino Vahing ja Enn Vetemaa. Kuna teiste tuntud kultuuritegelaste seas peatus hotellis ka Vene kirjanik Aleksandr Solženitsõn, on Tartu linna kaasava eelarve raames soovitud Pargi hotelli juurde Solženitsõni mälestuskivi paigaldamist. 1964. aastal peatus hotellis Soome Vabariigi president Urho Kaleva Kekkonen, kelle järgi pandi nimi ta numbritoale. 

## Viited

## Välislingid
* Hotelli koduleht
* Kertu Kula. Tartu vanima hotelli hoone tulevik on lahtine Postimees, 26. oktoober 2015
* Raimu Hanson. Hotelli Park suured maalid lähevad oksjonile Postimees, 20. oktoober 2015
* Kertu Kula. Tartu vanim hotell sulgeb uksed Postimees, 18. september 2015
* Aime Jõgi. Administraator läks vahel väga närvi Postimees, 7. veebruar 2012
* Hotell Park Tartu Linnaraamatukogu andmebaasis "Tartu ilukirjanduses"
Helleri ebatähtlehik

**Helleri ebatähtlehik** (*Anastrophyllum hellerianum*) on kulbikuliste sugukonda kuuluv sammaltaim. 

Ta on Eestis arvatud III kaitsekategooriasse (seisuga 2012).

Eestis võib neid leida kasvamas mitmes metsatüübis.

## Viited

## Välislingid
*
London (hotell)

**Hotell London** oli hotell Tartu kesklinnas aadressil Rüütli 9 / Küütri 10/12. Samas majas asusid aastatel 1933–1940 Ko-Ko-Ko (Kolme Koopa Kohvik) ja 1975–1997 õllerestoran Humal. 

Hotell avati 7. mail 2002. Maja omanik oli Tartu ettevõtja ja jalgrattatreener Rein Kirsipuu, kes oli investeerinud hoonesse üle 40 miljoni Eesti krooni. Tollal oli hotellis 60 tuba ja 119 kohta. Hotelli haldas OÜ Hotell London, mille juhatuse esimees oli Verni Loodmaa.

2012. aasta seisuga tegutses hotelli keldrikorrusel restoran Polpo. Varem asus seal restoran Entri.

2009. aastast andis hotell London välja iga-aastast stipendiumi (Tartu Kultuurkapitali Hotell London Sihtkapitali stipendium) Vanemuise teatri näitlejatele loominguliseks enesetäienduseks Londonis.

Samanimeline hotell tegutses Tartus ka enne Teist maailmasõda Kauba tänaval. Praegu asub sellel kohal äri- ja kortermaja GMP Plaza aadressil Küüni 5b.

Hotell London lõpetas tegevuse 6. septembril 2021.

## Tunnustus
* 2018 Tartu Kultuurikandja auhind (aasta kultuurisõbralik ettevõte – toetuse eest Vanemuise draamanäitlejate enesetäiendamisel)

## Viited

## Välislingid
*Koduleht
Päeva tänava park

**Päeva tänava park** (ka **Päeva park**) on haljasala Tartus Karlova linnajaos Päeva, Pargi ja Kalevi tänava vahel.

Päeva tänava park oli linna üldplaneeringuga määratud hoonestada. Roheala kaotamise vastu olid Eesti Roheline Liikumine, MTÜ Säästva Renoveerimise Infokeskuse Tartu ühendus, Tartu Kõrgema Kunstikooli meedia- ja reklaamiosakonna õppurid ja õppejõud, hulk üksikisikuid, korteriühistu Kitzbergi 5, Karlova Selts, kodanikualgatus Roheline Karlova ja Karlova Sõbra Selts. 2008. aasta augustis ja septembris koguti allkirju haljasala täies mahus säilimise toetuseks, need esitati oktoobris Tartu Linnavalitsusele.

2008. aasta lõpus tutvustas linn plaani jätta umbes 1,35 hektari suurusest alast enam kui 0,7 hektarit haljasalaks. Plaani järgi aga ei tohiks kolm krundiomanikku (kaks äriettevõtet ja üks eraisik) sinna midagi ehitada.

Esimeste kortermajade ehitamine algas 2017. aastal.
Hoonestatud piirkonda hakati nimetama Tähepargi elukvartaliks. Päeva ja Pargi tänavate vahele rajati ka lühike Öö tänav.

## Hooned

Pargis asub aadressil Päeva 15 (endine Kalevi 29a, kuulus kinnistu nr 149 alla kõrvalhoonena) hoone, mida kunagine omanik Friedrich Torm kasutas aiamajana. Pärast sõda kasutati seda Peipsi Jõelaevanduseraadiojaamana. Ruudukujulise põhiplaaniga kahekorruseline uusklassitsistliku dekooriga puithoone on pärit 19. sajandi lõpust ja ainulaadne Eestis. Kasutatud on punnita horisontaallaudist koos sepisnaeltega, ehispenni, nurgarustikat, hammaskarniisi, profileeritud sarikaotsi, rõdu, kuhu viis välistrepp, rajatud maakivist kelder ja sepistatud trellid keldriakendel.

## Viited

## Välislingid
* Vilja Kohler "Noored võtsid käsile Päeva pargi" Postimees, 19. veebruar 2013
Sulgjas õhik

**Sulgjas õhik** (*Neckera pennata*) on ulmikulaadsete seltsi õhikuliste sugukonda kuuluv lehtsammaltaim.

Sulgjas õhikule on iseloomulikus lapikult lehistunud võsud ja lainelised lehed.

Sulgjas õhik on kosmopoliitse levilaga. Euroopas on ta põlismetsade tunnusliik.

Eestis võib neid leida kasvamas soostuvates metsades, lammimetsades ja -põõsastikes, kõdusoometsades ja arumetsades, kasvades lehtpuude tüvedel, harvem kividel. Sobiv kasvukoht peab olema varjuline, lisaks peab puu, millel suljgas õhik kasvab, olema piisavalt jäme. Kõige enam eelistab ta kasvada vanadel haabadel.

Sulgjas õhik on Eestis arvatud III kaitsekategooriasse (seisuga 2012).

2022. aastal valiti sulgjas õhik aasta samblaks.

## Viited

## Välislingid
*
Kähar põõsassammal

**Kähar põõsassammal** (*Thamnobryum alopecurum*) on ulmikulaadsete seltsi õhikuliste sugukonda kuuluv lehtsammaltaim. 

Ta on Eestis arvatud III kaitsekategooriasse (seisuga 2012).

Eestis võib neid leida kasvamas kaljude juures, arumetsades ja jõgedes.

## Viited

## Välislingid

*
Valter Puidak

**Valter Puidak** (2. detsember 1898 – 23. jaanuar 1977) oli haridustegelane ja rahvaloomingu talletaja Kavilda vallas Tartumaal. 

Aastatel 1920–1940 oli ta Puhja algkooli juhataja, hiljem Maidla lastekodu juhataja Juurus.

## Tunnustus

* 1938 Eesti Punase Risti V klassi teenetemärk

## Viited
Tundra vesisirbik

**Tundra vesisirbik** (*Warnstorfia tundrae*) on teravtipuliste sugukonda kuuluv sammaltaim. 

Ta on Eestis arvatud III kaitsekategooriasse (seisuga 2012).

Eestis võib neid leida mageveekogudest ja madalsoodest.

## Viited

## Välislingid
*
Škoda Auto

**Škoda Auto** on Tšehhi autotootja, mille peakorter asub Mladá Boleslavis. See on üks maailma vanimaid järjepidevalt tegutsevaid autotootjaid.

## Ajalugu

### Laurin & Klement (1895–1925)
Ettevõte sai alguse 1895. aastal, mil raamatukaupmees Václav Klement ja lukksepp Václav Laurin hakkasid tootma jalgrattaid nimega **Slavia**. 1899. aastal alustati mootorrataste ja 1905. aastal esimese auto (Voiturette A) tootmist. Ettevõte saavutas kiiresti edu ja muutus Austria-Ungari suurimaks autotootjaks.

### Škoda Works ja riigistamine (1925–1990)
1925. aastal ühines Laurin & Klement strateegilistel põhjustel Tšehhi tööstusgigandiga **[[Škoda Works]]**. Sellest ajast kannavad autod Škoda nime ja tiivulise noolega logo. 

Pärast Teist maailmasõda ettevõte riigistati. Sotsialistliku tsentraalplaneerimise tingimustes tootis Škoda edukaid mudeleid nagu Octavia (originaal), Felicia, MB1000 ja hiljem mootori tagaasetusega mudeleid (nt Škoda 120). 1987. aastal esitletud esiveoline **Škoda Favorit** märkis tehnoloogilist uuestisündi ja äratas huvi lääne investorites.

### Volkswageni ajastu (1991–tänapäev)
Pärast sametrevolutsiooni valis Tšehhi valitsus Škoda partneriks Volkswageni. 1991. aastal algas järk-järguline erastamine, mis lõppes 2000. aastal, mil Škodast sai Volkswageni 100% tütarettevõte. Volkswageni tehnoloogia ja Škoda inseneritöö koostöös sündisid kaasaegsed hitid nagu Octavia (1996) ja Fabia (1999).

## Mudelivalik (2026)

2026. aasta seisuga on Škoda mudelivalik jaotatud sisepõlemismootoritega (ICE) autodeks ja täiselektrilisteks (BEV) mudeliteks.

### Sisepõlemismootorid ja hübriidid
* **[[Škoda Fabia]]** – väikeauto (luukpära).
* **[[Škoda Scala]]** – kompaktne keskklassi auto.
* **[[Škoda Octavia]]** – brändi süda, saadaval universaali ja sedaanina (sh MHEV ja PHEV).
* **[[Škoda Superb]]** – lipulaev-sedaan ja universaal (neljas põlvkond esitleti 2023).
* **[[Škoda Kamiq]]** – väike linnamaastur.
* **[[Škoda Karoq]]** – kompaktne maastur.
* **[[Škoda Kodiaq]]** – suur seitsmekohaline maastur (teine põlvkond esitleti 2023).

### Elektriautod (iV-seeria)
* **[[Škoda Enyaq]] / Enyaq Coupé** – esimene MEB-platvormil põhinev elektri-maastur.
* **Škoda Elroq** – 2024. aasta lõpus debüteerinud elektriline kompaktmaastur (Karoqi elektriline järglane).
* **Škoda Epiq** – 2025/2026. aastal turule tulnud soodne väike elektri-maastur.

## Škoda Eestis
Škoda on Eestis üks populaarsemaid automarke, olles aastaid püsinud müügitabelite tipus (sageli esikohal koos Toyotaga). Kõige populaarsem mudel on läbi aegade olnud Škoda Octavia. Eestis esindab ja toob maale Škodasid **Auto 100 AS**.

## Vaata ka
* Volkswagen Group
Minna Puidak

**Minna Puidak** (6. oktoober 1904 – 4. märts 2010) oli eesti pikaealine, õpetaja.

Ta oli käsitöö ja kodunduse õpetaja Puhja algkoolis, hiljem kasvataja ning juhataja Maidla lastekodus.

Ta oli Valter Puidaku abikaasa.

## Välislingid
* http://www.sakala.ajaleht.ee/39185/104-aastane-naine-vottis-vastu-sunnipaevakulalisi/
* http://www.sakala.ajaleht.ee/172418/105-aastane-vottis-vastu-onnitlusi/
* http://www.puhja.ee/public/files/puhja_leht_okt_2008.pdf - lk 10
Fabritio Caroso

**Fabritio Caroso da Sermoneta** (1526/1535–1605/1620) oli Itaalia renessansiaja tantsuõpetaja, helilooja ja tantsumuusika seadete autor.

Tema tantsuõpik "Il Ballarino" ilmus 1581. aastal, selle järgmine, oluliselt muudetud väljaanne "Nobiltà di Dame" ilmus 1600. ja pärast Caroso surma uuesti 1630. aastal. Raamat on ilmunud ka inglise keeles, Julia Suttoni tõlkes pealkirjaga "Courtly Dance of the Renaissance".

Mõlemad raamatud on avaldatud ka faksiimileväljaannetena. Need teosed on väärtuslik informatsiooniallikas nii tantsuajaloolastele kui musikoloogidele, kuna tantsude kirjelduste juurde kuuluvad lautopartiide tabulatuurid ja nõuanded mängijale. Paljude tantsude kirjelduste juures leidub ka pühendusi kaasaegsetele aadlidaamidele.
29 eKr

**Aasta 29 enne Kristuse sündi** oli 29. aasta enne meie ajaarvamist, Vana-Rooma ajaarvamise järgi 725 *[[ab urbe condita]]*.

## Sündmused
*Vana-Rooma konsuliteks olid Gaius Iulius Caesar Octavianus, Sextus Apuleus ja Potitus Valerius Messalla.
*Roomlased vallutasid tänapäeva Sofia kohal paiknenud asula, mis sai nimeks Ulpia Serdica.

## Sündinud
*...

## Surnud
*...
Granada CF

**Granada Club de Fútbol** on Hispaania jalgpalliklubi, mis baseerub Granadas. See mängib Hispaania kõrgliigas La Liga.

Klubi on asutatud 19. aprillil 1931. Hooajal 1941–42 sai see pärast Real Betist ja Sevillat kolmandaks Andaluusia klubiks, mis on Hispaania kõrgliigas mänginud. Klubi ajaloo kõrgeim koht Hispaania kõrgliigas on kuues, mis on saavutatud hooaegadel 1971/72 ja 1973/74. Granada on enim kordi Hispaania esiliiga võitnud klubi – kokku neli võitu, viimati hooajal 2022/23. 1959. aastal jõudis Granada Hispaania karikavõistlustel finaali, kus kaotati Barcelonale tulemusega 1:4.

Hooajal 2020–21 osales Granada UEFA Euroopa Liigas, kus veerandfinaalis kaotas Manchester Unitedile. See on ühtlasi ainus kord, kui Granada on mänginud mõnel Euroopa klubide turniiril.

Granda suurim rivaal on Málaga CF ning nende klubide vaheline derbi on tuntud Ida-Andaluusia derbina.

## Praegune koosseis
*Seisuga 1. veebruar 2024*

## Saavutused
*Segunda División:
****Võidud (4)**: 1940–41, 1956–57, 1967–68, 2022–23
*Segunda División B:
****Võidud (3)**: 1982–83, 1999–00, 2009–10
*Tercera División:
****Võidud (3)**: 1933–34, 2003–04, 2005–06
*Copa del Rey:
**Teine koht: 1958–59

## Viited

## Välislingid
* Klubi koduleht
Loigu-turbasammal

**Loigu-turbasammal** (*Sphagnum inundatum*) on turbasamblaliste sugukonda kuuluv sammaltaim. 

Ta on Eestis arvatud III kaitsekategooriasse (seisuga 2012).

Eestis võib neid leida rabadest ja siirdesoodest.

## Viited

## Välislingid
*
Väätsa mõis

**Väätsa mõis** (saksa keeles *Waetz*) oli rüütlimõis Türi kihelkonnas Järvamaal. Nüüdisajal jääb kunagine mõis Türi valda Järva maakonnas.

Mõisa keskus asus Väätsa külas.

## Ajalugu
Väätsa mõisa rajas 1620.–1630. aastatel Magnus von Nieroth, kelle ümbruskaudsed maad oli Gustav II Adolf 20. juunil 1621 läänistanud. 1686. aastal pantis Anna Elisabeth von Nieroth mõisa Klaus Johann von Baranoffile, kes hiljem selle päriseks ostis. Baranoffide kätte jäi mõis umbes kaheks sajandiks.

1870. aastal ostis mõisa Karl Johann von Seidlitz. Viimane võõrandamiseelne omanik oli Johann Anton von Seidlitz.

## Mõisakompleks
Mõisakeskus ehitati esinduslikumalt välja 18. sajandil või 17. sajandi lõpus. Rajati sümmeetriline, eri kõrgustel asuvate terrassidega barokkstiilis prantsuse park. Tõenäoliselt asus pargi ühes otsas mõisa peahoone, teises otsas aga ringikujuline saarega tiik.

Aastail 1796–1800 rajati uus varaklassitsistlik härrastemaja. Hoone rajati kõrgele soklile ning seda ilmestavad ümarad välisnurgad, hammaslõikega karniisid ja kolmnurkfrontooniga keskrisaliit mõlemal pool maja.

Mõisa rajati ka hulk kõrvalhooneid, mis paiknesid hajali ega olnud orienteeritud härrastemaja ega selle esise platsi järgi. Härrastemajaga samal ajal rajati tõenäoliselt ka kaarakendega ait ja tall-tõllakuur. Aita kaunistas ka nelja sambaga katusealune. Mõlemad hooned on säilinud, kuid tugevalt ümberehitatud kujul.

Seidlitzide ajal rajati historitsistlikke kõrvalhooneid. Neist olulisemad olid viinavabrik (tänapäevaks hävinud) ja karjakompleks.

Härrastemajas tegutseb 1925. aastast kool, ning praegugi kasutab seda Väätsa Põhikool. Kooli tarbeks rajati kunagisele mõisa peahoonele 1970. aastatel juurdeehitis. Aastatel 2010–2011 restaureeriti hoonet ja parki ulatuslikult.

Tall-tõllakuuris tegutseb külalistemaja Vana Tall.

## Pildid

Väätsa mõisa karjalaut.jpg|Karjalaut
Väätsa mõisa park.jpg|Park


## Viited

## Välislingid
*Väätsa Mõis
Tenneville'i vald

**Tenneville** on  vald Belgias Valloonia piirkonnas Luxembourgi provintsis.

## Asulad
Valla keskus on Tenneville.

Valla piirides asuvad veel Cens, Champlon, Erneuville, Laneuville-au-Bois, Mochamps, Ramont, Wyompont.


Journal (Tenneville) - St-Joseph 1.JPG|
Journal (Tenneville) - St-Joseph 2.JPG|
Champlon gare.jpg|
Champlon (Tenneville) - St-Remacle 3.JPG|
Journal (Tenneville) - Village1.JPG|
Tenneville_-_église_N-D_de_Bauraing.JPG


## Viited

## Välislingid

* Koduleht (prantsuse keeles)
Kadaka tänav (Tartu)

**Kadaka tänav** on tänav Tartus Annelinnas. See algab Jaama tänavalt (teisel pool Jaama ristmikku jätkub Lehe tänav), ristub Lepa, Remmelga, Kuuse ja Sarapuu tänavaga ning lõpeb Anne tänaval, olles seejuures 340 meetrit pikk. Nimetati 30.05.1958.
Anne tänav

**Anne tänav** (alates 14. novembrist 1927; varasemad nimekujud *Annovi tänav*, *Annemõisa tänav*, *Annenhöfsche Straße*, *Annenhofsche Straße*, *Anhofsche-Straße*) on tänav Tartus Annelinnas ja Ülejõel. See algab kvartalis Heina, Pärna ja Uue tänava vahel, ristub Paju ja Papli tänavaga, kaldub Sõpruse puiesteega ristudes vasemale, ristub vasakult Lõhmuse ja Kadaka ning mõlemalt poolt mitmesuguste teeradadega, pärast Kaunase puiestee ristmikku kaldub suures kaares paremale ning lõpeb Mõisavahe tänaval. Tänava pikkus on 2,68 km.
Leete tänav

**Leete tänav** on tänav Tartus Ülejõe linnaosas. See algab Roosi tänavalt, teeb käänaku ja lõpeb ummiktänavana.

Tänava pikkus on umbes 100 m. Tänav sai nime 18. novembril 1960.
Urva tänav

**Urva tänav** on tänav Tartus Ülejõe linnaosas. See algab Mäe tänavalt ja viib Roosi tänavale.

Tänava pikkus on umbes 170 meetrit.
Mäe tänav

**Mäe tänav** (*Bergstraße*, ka *Mehstraße*) on tänav Tartus Ülejõe linnaosas. See algab Narva maanteelt, ristub Urva tänavaga (paremalt) ja Pika tänavaga ning katkeb Jaama tänaval. Kahte tänava osa lahutab üksteisest trepp ning peale treppi tänav jätkub, ristudes Puiestee tänavaga, Peetri tänavaga, Peetrituruga, Orava tänavaga ja Jänese tänavaga, kus tänav ka lõpeb, olles seejuures 890 meetri pikkune. Mäe tänav kulgeb tõusvas joones, selle ülemine ots Jaama tänaval on märksa kõrgemal kui alumine Narva maanteel.
## Pildid

Mae tn.jpg
Mae tn2.jpg
Mäe tänava trepp altvaates.jpg


## Välislingid
Punga tänav

**Punga tänav** on tänav Tartus Ülejõe linnaosas. See kulgeb Roosi ja Kivi tänava vahel nendega paralleelselt.

Tänav on umbes 110 meetrit pikk. Nime sai 30.mail 1958.
Papli tänav

**Papli tänav** on tänav Tartus Annelinnas. See algab Jaama tänavalt, ristub Männi, Anne ja Uue tänavaga ning lõpeb Pikal tänaval, olles seejuures 620 meetrit pikk.
Uus tänav (Tartu)

**Uus tänav** on tänav Tartus Ülejõe linnaosas ja Annelinnas. See algab Raatuse tänavalt, ristub Pärna, Paju ja Papli tänavaga ning lõpeb Uus tänav 65 ees. Tänav on umbes 1,2 km pikk.
Rayo Vallecano

**Rayo Vallecano de Madrid, [[Sociedad Anónima Deportiva|S.A.D.]]** on Hispaania jalgpalliklubi, mis mängib riigi kõrgliigas La Liga. Klubi baseerub Madridis Vallecase linnaosas. Klubi asutati 29. mail 1924.

Klubi kodustaadion on Campo de Fútbol de Vallecas, mille tribüünid mahutavad 14 708 pealtvaatajat.

Hispaania kõrgliigas mängis klubi esimest korda hooajal 1977/78. Parim saavutatud koht Hispaania kõrgliigas on kaheksas (hooajal 2012/13). Rayo Vallecano on tuntud esiliiga ja kõrgliiga vahel pendeldava klubina (nn jo-jo klubi). Kõige kauem on Rayo Vallecano Hispaania kõrgliigas järjest mänginud viis hooaega (aastatel 2011–2016).

Hooajal 2000–2001 osaleti UEFA karikavõistlustel. Rayo Vallecano jõudis veerandfinaali, kus kaotati teisele Hispaania klubile, Deportivo Alavésile.

Rayo Vallecano on Madridi Reali ja Madridi Atlético Madridi järel edukuselt kolmas jalgpalliklubi. Rayo Vallecano on tuntud selle poolest, et see esindab eelkõige kohalikku linnaosa (*[[barrio]]*) ja selle kultuuri.

## Praegune koosseis
*Seisuga 26. august 2024*

## Viited

## Välislingid
* Klubi koduleht
Lao tänav

**Lao tänav** (saksa keeles *Stapelstraße*) on tänav Tartu kesklinnas. See algab Kalevi tänavalt ja viib Aleksandri tänavale.

Tänav on kirde-edelasuunaline ja selle pikkus on umbes 100 meetrit.

Tartu linnavolikogu otsusega 14. novembrist 1927 muudeti tänava senine nimi, *Ladumise tänav*, Lao tänavaks.
Wulfi turbasammal

**Wulfi turbasammal** (*Sphagnum wulfianum* Girgensohn) on turbasamblaliste sugukonda kuuluv sammaltaim, mis kuulub ainsa liigina sektsiooni *Polyclada*.

Ta on Eestis arvatud III kaitsekategooriasse (seisuga 2012).

Eestis võib Wulfi turbasammalt leida soostuvatest ja soometsadest. Taim on tundlik kuivendamise ja metsaraie suhtes. 2004. aastal oli tema kunagisest 30 leiukohast alles vaid 8. Samuti näitavad katsed, et naaberliigid, teised turbasamblad pidurdavad Wulfi turbasambla pikkuskasvu. 

Sambla esmakirjelduse koostas Tartu harrastusbrüoloog Gustav Carl Girgensohn Tartu lähedalt
Tähtvere rabast kogutud materjali põhjal, andes sellele nime maaomaniku järgi. Wulfi turbasambla leide on hiljem jäädvustanud Silvia Talts, Linda Viljasoo, Viktor Masing, Endel Varep, Kai Vellak, Nele Ingerpuu, Karine Oganesjan, Jaanus Paal, Merli Nagel ja Mare Leis.

Wulfi turbasammal valiti Eesti 2019. aasta samblaks.

## Viited

## Välislingid
* 
* Merli Nagel 2008. Keskkonnategurite mõju Wulfi turbasambla (Sphagnum wulfianum) esinemisele ja kasvule. Magistritöö. Tartu Ülikool.
Orson Scott Card

**Orson Scott Card** (sündinud 24. augustil 1951) on Ameerika Ühendriikide ulmekirjanik.

Eesti keeles on ilmunud romaanid "Enderi mäng" (tlk. Juhan Habicht, Varrak, 2000) ja "Surnute eest kõneleja" (tlk. Sash Uusjärv, Draakon & Kuu, 2015) ning jutud "Kuninglik liha" ja "Silm silma vastu" (ilmunud kogumikus "Pilet utoopiasse", Skarabeus, 2007).

## Välislingid
*Artikleid Orson Scott Cardist
Johan Cruijff Schaal

**Johan Cruijff Schaal** on Hollandi jalgpallilegendi Johan Cruijffi auks nimetatud jalgpalliauhind, karikas. 

Superkarikavõistlused toimuvad iga uue hooaja eel; see on ühemänguline tiitlivõistlus valitseva Hollandi meistri ja karikavõitja vahel.

Esimene mäng toimus aastal 1949, igal aastal peetakse superkarikavõistlusi alates 1991. aastast. Praegust nime kannab karikas 1996. aastast.

Kui ühe hooaja jooksul tuleb sama meeskond nii Hollandi meistriks kui võidab ka karikavõistlused, siis superkarika peale mängivad Eredivisies 1. ja 2. koha saanud meeskonnad.

Kokku on Hollandi superkarika võitnud kaheksa klubi – PSV Eindhoven (16 korda), Amsterdami Ajax (9 korda), Feyenoord (5 korda), Twente (2 korda), Utrecht (1 korra), Alkmaari AZ (1 korra), SV SVV (1 korra) ja PEC Zwolle (1 korra).

## Tulemused
### Superkarikas

### Johan Cruijff Schaal
Sadama tänav (Tartu)

**Sadama tänav** on tänav Tartu kesklinnas. See algab Turu tänavalt, ristub Soola tänavalt tuleva Kaluri tänavaga ning lõpeb Väike-Turu tänaval.

Tänava pikkus on 195 meetrit.
Magistri tänav

**Magistri tänav** on 140 meetri pikkune tänav Tartu kesklinnas. 

Tänav algab Raekoja platsilt Barclay de Tolly maja ja kunagise pangahoone vahelt, kulgeb Tartu linnaraamatukogu tagant, kus Magistri tänava ja Vabaduse puiestee vahele jäävad parkla ning omaaegse Tartu linnaarhitekti Arnold Matteuse projekteeritud majake, ning lõpeb Gildi tänaval, kus samas sihis jätkub Haridus- ja teadusministeeriumi esine park (Peeter Põllu plats).
Lüübeki tänav

**Lüübeki tänav** on 70 meetri pikkune jalakäijate tänav Tartu kesklinnas, Rüütli ja Jaani tänava vahel. 

Lüübeki tänavast ühele poole jäävad Hugo Treffneri Gümnaasiumi hooned, teisele poole Tartu Jaani kirik, ühegi hoone aadress ei ole Lüübeki tänaval. Tänav on paralleelne teiselt poolt Jaani kirikut algava Lutsu tänavaga, mis aga jätkub ka teisel pool Jaani tänavat.

Tänav sai nime Tartu Linnavolikogu otsusega 4. märtsist 2004. Nime andsid Jaani kiriku lõunaküljel asunud Lübecki kabel ja omaaegne tähtis hansalinn Lübeck Saksamaal.

Esimene nimevariant oli *Tornikuke tänav*, kuid sellest loobus volikogu nimekomisjon ajaloolase August Traadi ettepanekul. "Lübecki tänava nimi on seotud Hansa Liidu ajalooga ning sobib Tartus kahtlemata ainult ajaloolisesse vanalinna, kus mõnda teist nimeta tänavat ilmselt pole enam võimalik leida," soovitas nimekomisjoni tollane esimees Aadu Must. Algselt pakuti linnavolikogus välja nimekuju *Lübecki tänav*, kuid Tõnis Lukase ettepanekul eelistati eestipärast *Lüübekit*. Toetust ei leidnud ka Treffneri gümnaasiumi pakutud nimevariant *Treffneri põik*. Ajalooliselt pole selles kohas (ega mujalgi Tartus) varem Lüübeki tänavat olnud.

## Viited

## Välislingid
* Tartu kesklinn võib saada Lübecki tänava Postimees 15. jaanuar 2004
* Tartu saab Lübecki tänava Delfi/BNS 16. jaanuar 2004
* Kuidas volinikud uuele tänavale nime panid Postimees 19. jaanuar 2004
* "Kesklinna linnaosas uuele planeeritud tänavale nime määramine" Riigi Teataja, Tartu Linnavolikogu otsus 4. märtsist 2004
* "Lüübeki tänaval" YouTube, 8. oktoober 2010
Levante UD

**Levante Unión Deportiva, S.A.D.** on Hispaania jalgpalliklubi, mis tegutseb Valencias. Klubi mängib alates hooajast 2017–2018 Hispaania kõrgliigas La Liga.

Klubi asutati 7. septembril 1909 nime all **Levante Football Club**. 1939. aastal liideti Levante ja 1913. aastal asutatud klubi Gimnástico FC ning uus klubi hakkas algul kandma nime **Unión Deportiva Levante-Gimnástico**, kaks aastat aga **Levante Unión Deportiva**.

Levante UD parim koht Hispaania kõrgliigas on kuues, mis saavutati hooajal 2011–2012. Hooajal 2012–2013 osaleti UEFA Euroopa Liigas, kus kuueteistkümnendikfinaalis kaotati kahe mängu kokkuvõttes Venemaa klubile Kaasani Rubin tulemusega 0:2.

Klubi kodustaadion on alates 1969. aastast Estadi Ciutat de València, mis mahutab 26 354 pealtvaatajat.

## Praegune koosseis
*Seisuga 22. veebruar 2022*

## Saavutused
***[[Segunda División]]**
**Võidud: 2003–04, 2016–17, 2024–25
***[[Segunda División B]]**
**Võidud: 1988–89, 1995–96, 1998–99
***[[Tercera División]]**
**Võidud: 1943–44, 1972–73

## Peatreenerid
* ...
*  José Ángel Moreno (2008)
*  Luis García (2008–2011)
*  Juan Ignacio Martínez (2011–2013)
*  Joaquín Caparrós (2013–2014)
*  José Luis Mendilibar (2014)
*  Lucas Alcaraz (2014–2015)
*  Rubi (2015–2016)
*  Juan Ramón López Muñiz (2016–2018)
*  Paco López (2018–2021)
*  Javier Pereira (2021)
*  Alessio Lisci (2021–)

## Viited

## Välislingid
* Klubi koduleht
Tia Hellebaut

**Tia Hellebaut** (sündinud 16. veebruaril 1978 Antwerpenis) on Belgia kergejõustiklane. Praegu on tema põhialaks kõrgushüpe, varem tegeles ta seitsmevõistlusega. 

Tema parim tulemus kõrgushüppes on 2,05 m.

Tia Hellebaut tuli 2008. aasta suveolümpiamängudel Pekingis kõrgushüppes olümpiavõitjaks. 2012. aasta suveolümpiamängudel Londonis sai ta 5. koha.
Roy Keane

**Roy Maurice Keane** (sündinud 10. augustil 1971) on Iirimaa endine jalgpallur ja treener.  

Roy Keane mängis klubides Cobh Ramblers, Nottingham Forest FC, Manchester United ja Celtic. 

Treenerina tuli ta hooajal 2006–07 Sunderlandiga Inglismaa jalgpalli esiliiga meistriks, aidates klubil jõuda Premier League'i.
31 eKr

**Aasta 31 enne Kristuse sündi** ehk meie ajaarvamist.

## Sündmused
*2. september – Aktioni lahingus võitis Augustuse laevastik Marcus Antoniuse laevastikku.

## Sündinud
*...

## Surnud
*...
Asteegi kalendrikivi

**Päikesekivi** ehk **Asteegi kalendrikivi** (hispaania *Piedra del Sol*) on suur monoliitskulptuur, mis kaevati välja Zócalost, México peaväljakult 17. detsembril 1790 México peakatedraali remondi käigus. Basaldist kivi on läbimõõduga 3,6&nbsp;m ja 1,22&nbsp;m paksune ning kaalub 24&nbsp;tonni.

Kivi algne funktsioon ja tähendus ei ole päris selge. Tõenäoliselt kasutati seda usulistel riitustel. Kivi keskmes on kujutatud jumala nägu, keda on samastatud päikesejumala Tonatiuhi või maajumalanna Tlaltecutliga.

Tänapäeval asub kivi Mehhiko riiklikus antropoloogia- ja ajaloomuuseumis. Selle kujutis on kasutusel Mehhiko kultuurisümbolina.
Kaunase puiestee

**Kaunase puiestee** on tänav Tartus Annelinnas. Ta algab Kalda teelt ja lõpeb Jaama tänaval ning on 1 km pikkune.
Celta de Vigo

**Real Club Celta de Vigo** on Hispaania jalgpalliklubi, mis tegutseb Galicias Vigos. Klubi mängib Hispaania kõrgliigas La Liga.

Klubi moodustati 1923. aastal klubide Real Vigo Sporting ja Real Fortuna Foot-ball Club liitmisel. Klubi on saanud nime keltide järgi, kes kunagi Põhja-Hispaania piirkonda asustasid.

Klubi üks kõige edukam hooaeg Hispaania kõrgliigas oli 1970/71, mil koduväljakul ei kaotatud ühtegi mängu. Hooajal 2002/03 saadi La Ligas neljas koht, mis on klubi seni parim koht Hispaania kõrgliigas. Sellega pääseti UEFA Meistrite Liiga järgmisele hooajale, kus jõuti kuueteistkümnendikfinaali.

UEFA Euroopa Liiga hooajal 2016–2017 jõuti poolfinaali, kus kaotati kahe mängu kokkuvõttes hilisemale meistrile Manchester Unitedile tulemusega 1:2.

Klubi on jõudnud Copa del Rey finaali kolmel korral (hooaegadel 1947–48, 1993–94, 2000–01), kuid on iga kord seal kaotanud.

Celta de Vigo kodustaadion on Balaídos, mis mahutab 24 870 pealtvaatajat. Klubi suurim rivaal on Deportivo de La Coruña ja klubide vahelised mängud on tuntud Galicia derbina.

## Praegune meeskond
*Seisuga 22. august 2024*

## Saavutused
***[[Segunda División]]**
**Võidud (3): 1935–36, 1981–82, 1991–92
***[[Segunda División B]]**
**Võidud  (1): 1980–81
***[[Tercera División]]**
**Võidud (1): 1930–31
***[[Copa del Rey]]**
**Teised kohad (3): 1947–48, 1993–94, 2000–01
***[[UEFA Intertoto karikas]]**
**Võidud (1): 2000

## Peatreenerid

* ...
*  Javier Irureta (1997–1998)
*  Víctor Fernández (1998–2002)
*  Miguel Ángel Lotina (2002–2004)
*  Radomir Antić (2004)
*  Ramón Carnero (2004)
*  Fernando Vázquez (2004–07)
*  Hristo Stoichkov (2007)
*  Juan Ramón López Caro (2007–08)
*  Antonio López (2008)
*  Alejandro Menéndez (2008)
*  Pepe Murcia (2008–2009)
*  Eusebio Sacristán (2009–2010)

*  Paco Herrera (2010–2013)
*  Abel Resino (2013)
*  Luis Enrique (2013–2014)
*  Eduardo Berizzo (2014–2017)
*  Juan Carlos Unzué (2017–2018)
*  Antonio Mohamed (2018)
*  Miguel Cardoso (2018–2019)
*  Fran Escribá (2019)
*  Óscar García Junyent (2019–2020)
*  Eduardo Coudet (2020–2022)
*  Carlos Carvalhal (2022–2023)
*  Rafael Benítez (2023–2024)
*  Claudio Giráldez (2024–)

## Viited

## Välislingid

* Ametlik koduleht
Phaistose ketas

**Phaistose ketas** on põletatud savist ketas, mille leidis Kreeta lõunarannikul Phaistoses asunud Minose kultuuri palee varemetest 3. juulil 1908 itaalia arheoloog Luigi Pernier. See pärineb tõenäoliselt umbes 1700. aastast e.m.a.

Ketta läbimõõt on umbes 16&nbsp;cm ja paksus 1&nbsp;cm. Ketas asub Heraklioni arheoloogiamuuseumis. Enamik arheolooge peab ketast ehtsaks, kuid on arvatud ka, et tegu on võltsinguga. Ehtsust aitavad kinnitada Pernieri kaevamisaruanded ja ka hiljem leitud Arkalochori kirves, millel on sarnased, kuid mitte identsed märgid.

Kettal on mõlemal pool kokku 241 märki, mis kulgevad spiraalselt päripäeva ketta keskmeni ja on püstjoontega grupeeritud 2–7-märgilisteks rühmadeks, nn sõnadeks. Neid "sõnu" on kokku 61. Märgid on templitega savisse pressitud.

Kettal olev kiri on vaatamata arvukatele katsetele siiani dešifreerimata. Erinevate märkide koguarv on 45, millest kõige sagedasem on 19 korda esinev sulgedega peakattega profiilis pea kujutis. Enamik uurijaid arvab, et tegemist on silpkirjaga.

Üks viimaseid katseid kettal olevat kirja dešifreerida tehti 2014. aastal. Selle järgi tuleb kettal olevat kirja lugeda spiraalselt väljastpoolt sissepoole. Gareth Owens ja John Coleman kasutasid Phaistose kettal kirjapandu lahtimuukimise abivahenditena nii Kreeka Minose tsivilisatsiooni tähestikku, Minose lineaarkirja A kui ka Mükeene lineaarkirja B. Nende abil suudeti dešifreerida kolm võtmesõna: IQEKURJA, mis tähendab «rase naine» või «jumalanna», IQE, mis tähendab «ema» või «jumalanna» (see sõna esineb kettal korduvalt) ning IQEPAJE või IQE-PHAE, mis tähendab «särav naine» või «jumalanna». Kettal olevat Minose jumalannale suunatud palve.

## Märgid kettal




## Viited
Dohan

**Dohan** (ka *Dohan-sur-Semois*) on väike küla Belgias Valloonia piirkonnas Luxembourgi provintsis Bouilloni vallas. Küla asub Ardennides ja sealt voolab läbi Semois' jõgi.
The GazettE

**The Gazette** (ka lihtsalt **Gazette** (ガゼット (*Gazetto*)) on Jaapani *[[visual kei]]* rokkansambel, mis on loodud 2002. aasta alguses.

## Liikmed
*Ruki (ルキ), kodanikunimega Matsumoto Takanori (松本 たかのり), on laulja (alates 2002). Ta on sündinud 1. veebruaril 1982 Kanagawa prefektuuris Shounani rajoonis. Eelmised bändid: Mikoto, Ma'die Kusse, Kar+te=zyAnose.
*Uruha (麗), kodanikunimega Takashima Kouyou (高島 宏陽), on kitarrist (alates 2002). Ta on sündinud 9. juunil 1981 Kanagawa prefektuuris Shounani rajoonis. Eelmised bändid: Karasu, Ma'die Kusse, Kar+te=zyAnose.
*Aoi (葵), kodanikunimega Shiroyama Yuu (城山優), on kitarrist (alates 2002). Ta on sündinud 20. jaanuaril 1979 Mie prefektuuris Kansai rajoonis. Eelmised bändid: Mervilles, Artia.
*Reita (れいた), kodanikunimega Suzuki Akira (鈴木 亮), on bassist (alates 2002). Ta on sündinud 27. mail 1981 Kanagawa prefektuuris Shounani rajoonis. Eelmised bändid: Karasu, Ma'die Kusse, Kar+te=zyAnose.
*Kai, kodanikunimega Uke Yutaka (受 毛豊), on trummar (alates 2003). Ta on sündinud 28. oktoobril 1981 Tokushimas. Eelmised bändid: La'DeathopiA, Mareydi†Creia.

### Endised liikmed
*Yune – trummar (2002–2003).

## Viited
Walter M. Miller

**Walter M. Miller** (23. jaanuar 1923 – 9. jaanuar 1996) oli Ameerika Ühendriikide ulmekirjanik.

Eesti keeles on ilmunud romaan „Kantileen Leibowitzile” (tlk. Juhan Habicht, Varrak, 2004), mis pälvis 2005. aastal eesti ulmeauhinna Stalker.

## Välislingid
*Artikleid Walter M. Millerist
Pilve tänav

**Pilve tänav** on tänav Tallinnas Kesklinna linnaosas Uue Maailma asumis. Pilve tänav on Komeedi tänavalt algav enam-vähem lõuna–põhjasuunaline, ligikaudu 85 meetri pikkune umbtänav.

Pilve tänav sai nime 27. augustil 1930. Tõenäoliselt pandi see nimi endise Tähe (praeguse Komeedi) tänava mõjul.

## Viited
Alfred Kinsey

**Alfred Charles Kinsey** (23. juuni 1894 Hoboken, New Jersey – 25. august 1956 Bloomington, Indiana) oli USA seksuoloog ja entomoloog, kes uuris inimeste seksuaalkäitumist.

Enne seksuoloogiale pühendumist oli ta tunnustatud pahkvaablaste uurija.

Ta asutas 1947. aastal Indiana ülikooli juurde Rockefelleri fondi toetusel seksuaaluuringute instituudi, mis tänapäeval tegutseb Kinsey Instituudina. Ta intervjueeris koos oma abilistega tuhandeid ameeriklasi. Uurimuse tulemused avaldas ta kahes raamatus: "Mehe seksuaalne käitumine" (1948) ja "Naise seksuaalne käitumine" (1953), millest said menukid.

Tema elust on tehtud biograafiline film "Kinsey", mis valmis 2004. aastal.

Kinsey oli biseksuaal. Tal oli abikaasaga kokkulepe, et nad võivad olla seksuaalvahekorras ka teiste inimestega. Kinseyl oli seksuaalsuhteid ka teiste meestega, sealhulgas oma õpilase Clyde Martiniga.

## Kinsey seksuaalsed eelistused

Erinevad autorid on süüdistanud Kinseyd seksuaalperverssustes. Üks tuntumaid Kinsey kriitikuid Judith Reisman on väitnud, et Kinsey oli "pervert ja pedofiil".

## Kriitika Kinsey uurimuste kohta
Jones on väitnud, et Kinsey enda seksuaalne käitumine mõjutas tema tööd. Näiteks on kindlaks tehtud, et Kinsey uurimustes olid üleesindatud vangid, prostituudid ja homoseksuaalsed inimesed, kelle esitatud infost pandi kokku pilt keskmise inimese seksuaalsusest. 

## Vaata ka
*Kinsey skaala

## Viited

## Kirjandus
* Donald De Marco. Surmakultuuri arhitektid. Tallinn, 2012.
Arloni vald

**Arlon** (, hollandi keeles *Aarlen* ) on vald Belgias Valloonias. Valla keskusasula on Arlon, mis on ka Luxembourgi provintsi halduskeskus.

Arloni vallast saab alguse Semois' jõgi.

## Asulad
Vald jaguneb kuueks osavallaks: 
* Arloni osavald: Arlon, Clairefontaine, Fouches, Sampont, Sesselich (keskus, äärmine lääneosa jm)
* Autelbas' osavald: Autelbas-Barnich, Autelhaut, Stehnen, Sterpenich, Weyler (kaguosa)
* Bonnerti osavald: Bonnert, Frassem, Seymerich, Viville, Waltzing (Arlonist põhjas ja idas)
* Guirschi osavald: Guirsch, Heckbous (kirdenurk)
* Heinschi osavald: Heinsch, Freylange, Schoppach, Stockem (Arlonist loodes)
* Toernichi osavald: Toernich, Udange (Arlonist edelas)

## Sõpruslinnad
Arlon on sõprussidemetes järgmiste linnadega:
*: Saint-Dié-des-Vosges, alates 1962. aastast
*: Diekirch
*: Bitburg, alates 1965. aastast
*: Sulphur (Louisiana)
*: Hayange
*: Alba, alates 1. märtsist 2004
*: Market Drayton


Arlon - église du Sacré-Cœur 20.jpg|
Arlon E1aJPG.jpg|
Arlon E1e.jpg|
Arlon E1bJPG.jpg|


## Viited

## Välislingid

* Valla koduleht (prantsuse keeles)
Atterti vald

**Attert** () on vald Belgias Valloonia piirkonnas Luxembourgi provintsis. 

## Asulad
Vald jaguneb viieks osavallaks. Neis on järgmised asulad:
* Attert (keskus) – Grendel, Luxeroth, Post, Schadeck, Schockville;
* Nobressart – Almeroth, Heinstert;
* Nothomb – Parette, Rodenhoff;
* Thiaumont – Lischert;
* Tontelange – Metzert.


Schockville Kierch.jpg|Schockville
Post — chapel.jpg|Post
Atert zu Useldeng.jpg|Atterti jõgi
Tontelange JPG01.jpg|Tontelange


## Viited

## Välislingid

*Koduleht (prantsuse keeles)
*Aerofotod
Neoandertals

**Neoandertals** on Eesti *[[death metal]]* 'i bänd, kuhu kuuluvad Rain Pohlak (bass ja vokaal) ja Sandra Vungi (trummid).

## Liikmed
*Rain Pohlak – bass ja vokaal
*Sandra Vungi – trummid

#### Endised liikmed
*Roland Seer – trummid
*Toomas Keermann - kitarr

## Diskograafia
**Neander Valley* (2005)
**Neanderthals Were Master Butchers* (2007)
**Ebu Gogo Gutting the Child* (2011)
**Australopithecus* (2012)
Green River (ansambel)

**Green River** on USAst Seattle'ist pärit bänd, mis viljeleb alternatiivrokki, *[[heavy metal]]*it ja grunget. 

Bänd oli aktiivne aastatel 1984–1988 ning vaatamata vähesele kommertsedule väljaspool Seattle'it, mängis ta olulist rolli grungestiili kujunemisel – seda nii tänu oma muusikale kui ka bändiliikmete edasisele karjäärile sellistes ansamblites nagu Pearl Jam ja Mudhoney. 

Green River on kontsertide andmiseks ajutiselt kokku tulnud aastatel 1993, 2008 ja 2009.

## Liikmed
* Mark Arm – vokaal
* Steve Turner – kitarr (1984–1985, 2008– )
* Alex Vincent – trummid
* Jeff Ament – bass
* Stone Gossard – kitarr
* Bruce Fairweather – kitarr (1985–1988, 2008– )

## Diskograafia
#### [[Stuudioalbum]]id
*"Rehab Doll" (1988)
#### Kogumikud
*"Dry As a Bone/Rehab Doll" (1990)
#### EP-d
*"Come on Down" (1985)
*"Dry As a Bone" (1987)
Paliseuli vald

**Paliseul** on  vald Belgias Valloonia piirkonnas Luxembourgi provintsis. 

Valla keskus on Paliseul.


Paliseul JPG001.jpg|Bouilloni tänav
Paliseul_Ch1aJPG.JPG|
Carlsbourg JPG00.jpg|
Maissin PO1aJPG.jpg|
Maissin_PO2bJPG.jpg|
Maissin JPG000.jpg|
Our - Church.jpg|
Maissin - Eglise Saint-Hadelin 1.jpg|
Our PO1aJPG.jpg|
Our PO1bJPG.jpg|
Eglise Saint Laurent.jpg|


## Viited

## Välislingid

*Koduleht (prantsuse keeles)
Tillamuki keel

**Tillamuki keel** on väljasurnud rannikusališi rühma kuulunud sališi keel, mida räägiti Ameerika Ühendriikide Oregoni osariigi loodeosas.

Viimased tillamuki keele valdajad surid 1970. aastate alguses. 

Häälikusüsteem koosnes 28 konsonandist ja 4 vokaalist. Keeles oli 3 rõhuastet ja 6 intonatsioonikontuuri.

## Viited

## Välislingid
*Tillamuki sõnu ja fraase koos helifailidega
*Tillamuki keele sissekanne WALSis
Fort Wayne

**Fort Wayne** on linn Ameerika Ühendriikides Indiana osariigis Alleni maakonnas. 

Linn asutati 1794. aastal maiamite asula Kekionga kohale. See on saanud nime kindral Anthony Wayne'i järgi. 1840 sai asula linnaõigused.

Fort Wayne on tööstuskeskus, seal asuvad General Motorsi autotehased. 

## Välislingid

*Fort Wayne'i koduleht
Machine Head

**Machine Head** on USA *[[heavy metal]]*'i bänd, mis on pärit California osariigist Oaklandist. Bändi asutasid 12. oktoobril 1991 Robb Flynn ja Adam Duce.

Aja jooksul on toimunud 4 koosseisumuutust. Praegusse koosseisu kuuluvad Robb Flynn (laul, kitarr), Adam Duce (bass), endine Vio-Lence'i kitarrist Phil Demmel ja trummar Dave McClain. Machine Head on üks uue ameerika *heavy metal*'i laine juhtbände.

Enne Machine Headi loomist tegutses Robb Flynn bändides Forbidden ja Vio-Lence. Kuna töö ei pakkunud piisavat rahuldust, soovis Flynn tegeleda kõrvalprojektiga. Tema soov lükati tagasi, mille tagajärjel ta bändist lahkus ning moodustas Adam Duce'i, Logan Maderi ja Tony Constanzaga ansambli Machine Head. Kui esimene album "Burn My Eyes" oli Euroopas üliedukas (tänu kajastusele MTV saates "Headbangers Ball"), siis Ameerikas tõid edu alles järgmised albumid.

Seoses neljanda albumiga "Supercharger" tekkisid bändil 2002. aastal erimeelsused oma plaadifirmaga (Roadrunner Records), mille tagajärjel eemaldati nende lood koos loo "Crashing Around You" äsjavalminud videoga meediaväljaannetest. Mõni aeg hiljem said pooled siiski kokkuleppele ning sellest ajast alates on koos välja antud kolm albumit: "Through the Ashes of Empires" (2003), bändile esimese Grammy-nominatsiooni toonud "The Blackening" (2007) ja "Unto the Locust" (2011). 1994. aasta debüüdist alates on Machine Head müünud kokku 2,4 miljonit albumit.

## Liikmed
#### Praegune koosseis
* Robb Flynn – soololaul, kitarr (1992– )
* Adam Duce – basskitarr, taustalaul (1992– )
* Phil Demmel – kitarr (2002– )
* Dave McClain – trummid (1995– )

#### Endised liikmed
* Logan Mader – kitarr (1992–1998)
* Ahrue Luster – kitarr (1998–2002)
* Tony Costanza – trummid (1992–1994)
* Chris Kontos – trummid (1994–1995)
* Walter Ryan – trummid (1995)

## Diskograafia
### Stuudioalbumid
*"Burn My Eyes" (1994)
*"The More Things Change..." (1997)
*"The Burning Red" (1999)
*"Supercharger" (2001)
*"Through the Ashes of Empires" (2003)
*"The Blackening" (2007)
*"Unto the Locust" (2011)
*"Bloodstone & Diamonds" (2014)
*"Catharsis" (2018)

### Kontsertalbumid
*"Hellalive" (2003)
*"Machine Fucking Head Live" (2012)

### EP-d
*"Year of the Dragon Tour Diary: Japan" (2000)
*"Year of the Dragon" (2000)
*"The Black Procession" (2011)
Vee tänav (Tallinn)

**Vee tänav** on tänav Tallinnas Kesklinna linnaosas Luite asumis. Vee tänav on Luite tänavalt algav kagu–loodesuunaline ligikaudu 100 meetri pikkune umbtänav. Tänav on hoonestatud kahekorruseliste eramutega.

Vee tänav sai nime 10. augustil 1954. See on Tallinn-Väikse raudteejaamaga seostuv auruveduriteemalise sarja nimi (sarja kuuluvad Veduri tänav, Auru tänav, Söe tänav ja Vile tänav).

## Viited
Leete tänav (Tallinn)

**Leete tänav** on tänav Tallinnas Kesklinna linnaosas Luite asumis. 

Tänav algab Viadukti tänavalt ja lõpeb Auru tänaval. Leete tänav on ligikaudu 425 meetri pikkune.

Leete tänav sai nime 15. veebruaril 1923.

Leete tänav 18 tegutses Tallinna I Toidukaubastu kauplus Teekonna.

## Viited
Libini vald

**Libin** on vald Belgias Luxembourgi provintsis Valloonia piirkonnas.

Valla keskus on Libin.

Valla piirides asuvad veel Anloy, Ochamps, Redu, Lesse, Smuid, Transinne, Glaireuse ja Villance.


Anloy - Church 1.jpg|Anloy
Smuid 050717.JPG|Smuid
Villance JPG02.jpg|Villance
Villance JPG01.jpg|Villance
Redu AEaJPG.jpg|Redu


## Viited

## Välislingid

*Koduleht (prantsuse keeles)
Kajaka tänav

**Kajaka tänav** on tänav Tallinnas Kristiine linnaosas Tondi ja Lilleküla asumis. 

Tänav algab Tondi tänavalt, ristub Käo, Kulli ja Sule tänavaga, Nõmme teega ning Tüve ja Kännu tänavaga. Kajaka tänav lõpeb Hane tänaval. Kajaka tänav on idakagu-lääneloodesuunaline ning ligikaudu 880 meetri pikkune.

Kajaka tänav sai nime 16. augustil 1949.

Kajaka tänav 4 tegutses Tallinna I Toidukaubastu  kauplus Tondi.
## Viited
Uue Maailma tänav

**Uue Maailma tänav** on tänav Tallinnas Kesklinna linnaosas Uue Maailma asumis. 

Tänav algab Luha tänavalt, ristub Kesk-Luha tänavaga ja lõpeb seejärel umbtänavana. Uue Maailma tänav on lõuna-põhjasuunaline ja ligikaudu 195 meetri pikkune.

Tänav sai selle nime juba 1881. aastal (esines ka nimekuju *Uus-Maailma tänav*; saksakeelne nimi oli *Neue-Weltgasse* ehk *Neue Welt*, venekeelne nimi *Ново-Светская улица* ehk *Новый Свет*). 27. juunil 1950 sai tänava nimeks *Oja tänav*. Endise nime sai tänav tagasi 3. augusti TLV korraldusega 1990. 1. jaanuarist 1991.

Tänav on selle nime saanud tõenäoliselt lähedal asunud kõrtsi America järgi.

## Viited

## Välislingid
Chiny

**Chiny** on linn ja vald Belgias Valloonia piirkonnas Luxembourgi provintsis. 

## Asulad
Valla piirides asuvad Izel, Jamoigne, Les Bulles, Suxy ja Termes.


Chiny JPG02.jpg|Sild üle Semois' jõe
Chuchi eglijhe-rid.jpg|
Pin-Eglise.jpg|
Chuchi eglijhe-rid.jpg|
LesBullesWinter2006.jpg|
Chiny JPG01.jpg


## Viited

## Välislingid

*Koduleht (prantsuse keeles)
Tuha tänav

**Tuha tänav** on tänav Tallinnas Lasnamäe linnaosas Sikupilli asumis. Tänav algab Sikupilli tänavalt ja lõpeb Majaka põigul. Tuha tänav on ligikaudu 250 meetri pikkune.

Tuha tänav sai nime 14. veebruaril 1958. Tänav on rajatud põlevkivituhaga täidetud vanadele paemurdudele.

## Viited
Habay

**Habay** on vald ja asula Belgias Valloonia piirkonnas Luxembourgi provintsis.

## Asulad
Valla piirides asuvad Habay-la-Neuve, Hachy, Anlier, Habay-le-Vieille, Houdemont ja Rulles.


Church Habay la Vieille.jpg|
Eglijhe Marbuhan.jpg|
Eglijhe Ruule.jpg|
Habay-la-Neuve JPG00.jpg|
Habay JPG01.jpg


## Viited

## Välislingid

*Koduleht (prantsuse keeles)
Kivimurru tänav (Tallinn)

**Kivimurru tänav** on tänav Tallinnas Lasnamäe linnaosas Sikupilli asumis. Tänav algab Lasnamäe tänavalt, ristub Pallasti, Paekivi, Sikupilli ja Tuulemäe tänavaga ning lõpeb Peterburi teel. Kivimurru tänav on paralleelne Katusepapi tänavaga ja ligikaudu 750 meetri pikkune.
## Hoonestus
Kivimurru tänav 4 asus Tallinna Parfümeeria ja Toidurasvade Kombinaadi parfümeeriatsehh.

Kivimurru tänav 9 asus Tallinna Sikupilli Keskkool, praegu Kadrioru saksa gümnaasiumi algkooli osakond.

Kivimurru tn 30  //Paekivi tn 3 asub 20. sajandi algul ehitatud kahekorruseline puitelamu. Kultuurimälestis nr 28352.
## Ajalugu
Tänav on saanud nime 1902. aastal. Saksakeelne nimi oli *Steinbruchstrasse* ja venekeelne *Каменноломенная улица*. Tänav on rajatud keskajast pärit paemurru (kivimurru) alale.

## Viited
Gunter Demnig

**Gunter Demnig** (sündinud 27. oktoobril 1947 Berliinis) on saksa kunstnik. 

Ta algatas Saksamaal ja veel üheksas Euroopa riigis umbes 34 000 valgevasega kaetud munakivi ehk *[[Stolperstein]]‘*i paigaldamise natsiohvrite elukohtade juurde. Munakivide peale graveeritakse natsiohvrite nimed, nende saatus, elu- ja töökoht. Minimälestusmärkide eest maksavad eraannetajad. Suurem osa kive kannab juutide nimesid, kuid mõned mälestuskivid on Demnig pühendanud ka Jehoova tunnistajatele, poliitvangidele ja teistele.

Demnig nimetab neid "komistuskivideks" ning loodab, et jalakäijad "komistavad pea ja südamega".
Tuulemäe tänav

**Tuulemäe tänav** on tänav Tallinnas Lasnamäe linnaosas Sikupilli asumis. Tänav algab Kivimurru tänavalt ja lõpeb Majaka tänaval. Tuulemäe tänav on enam-vähem edela-kirdesuunaline ja ligikaudu 165 meetri pikkune.
## Ajalugu

Tänav sai nime 25. veebruaril 1941, kui Lasnamäe linnaosa asumite laiendamisel ja uute tänavate rajamisel anti Majaka ja Kivimurru tänava vahelisele uuele tänavale anti nimeks Tuulemäe tänav.

## Viited
Nassogne

**Nassogne** on  vald ja asula Belgias Valloonia piirkonnas Luxembourgi provintsis. 


Bande JPG05.jpg|
Ambly, kerk.2007-04-30 11.13.JPG|
Forrières JPG05i.jpg|
Forrières JPG000.jpg|
Nassogne JPG02.jpg|Mälestusmärk I maailmasõjas langenuile


## Viited

## Välislingid

* Koduleht (hollandi, inglise, prantsuse ja saksa keeles)